Oficialusis leidinys C 325 , 21/11/2001 p. 0014 - 0015



2000 m. liepos 20 d. Gairių ECB/2000/6 dėl Europos centrinių bankų sistemos ir Europos centrinio banko statuto 52 straipsnio įgyvendinimo pasibaigus pereinamajam laikotarpiui, su pakeitimais, padarytais Gairėmis ECB/2001/10, suvestinė redakcija (2001/C 325/12) EUROPOS CENTRINIO BANKO VALDANČIOJI TARYBA, atsižvelgdama į Europos bendrijos steigimo sutartį (toliau — Sutartis), ypač į jos 106 straipsnio 1 dalį bei Europos centrinių bankų sistemos ir Europos centrinio banko statuto 12.1,14.3 ir 52 straipsnius (toliau Statutas), Kadangi: (1) Statuto 52 straipsnis suteikia teisę Europos centrinio banko (ECB) valdančiajai tarybai imtis būtinų priemonių, kad užtikrintų, kad nacionaliniai centriniai bankai banknotus, kurių valiutų kursai yra neatšaukiamai nustatyti, keistų pagal jų atitinkamas nominalias vertes, (2) Statuto 52 straipsnio tikslas yra užtikrinti aukštą pakeičiamumo laipsnį tarp nacionalinės valiutos vienetų po perskaičiavimo kursų nustatymo, kurie nurodyti Sutarties 123 straipsnio 4 dalyje, ir tarp nacionalinės valiutos vienetų ir eurų; tuo tikslu, ECB valdančioji taryba užtikrina, kad kiekvienas nacionalinis bankas būtų pasiruošęs keisti, be nukrypimų pagal perskaičiavimo kursą, bet kuriuos, kitos valstybės narės NCB, išleistus banknotus į euro banknotus, (3) NCB užtikrina, kad kitų dalyvaujančių valstybinių narių banknotai gali būti keičiami arba į euro banknotus arba į euro monetas, arba pagal nacionalinius įstatymus, įskaityti į sąskaitą. Nacionaliniai centriniai bankai užtikrina, kad kitų dalyvaujančių valstybių narių banknotai į euro banknotus ir monetas gali būti keičiami nominalia verte. NCB yra įpareigoti patys suteikti tokias paslaugas arba įpareigoti paskirti atstovą atlikti šias paslaugas, (4) ECB valdančioji taryba yra įpareigota užtikrinti, kad kiekvienas NCB būtų pasiruošęs be nukrypimų keisti, pagal perskaičiavimo kursą, bet kuriuos, kitų valstybių narių NCB, išleistus banknotus į euro banknotus, (4a) Kadangi, kaip taisyklė, yra pripažįstama, kad labai sugadinti banknotai yra netinkami keitimui, ir ant tam tikrų banknotų kategorijų bus pažymėtos specifinės nuorodos, kurios bus netraukiamos į keitimo taisykles; kadangi kai kurie dalyvaujančių valstybių narių NCB įves žymėjimus, kurių tikslas apsaugoti nacionalinių banknotų išėmimą iš apyvartos ir dėl to pažymėti banknotai bus aiškiai išskirti iš netinkamų keitimui banknotų; kadangi būtina ECB interneto svetainės puslapyje pateikti informaciją apie žymėjimo procedūrą skirtingose valstybėse narėse, (5) Vadovaujantis Statuto 12.1 ir 14.3 straipsniais, ECB gairės yra sudėtinė Bendrijos teisės dalis, PRIĖMĖ ŠIAS GAIRES: 1 straipsnis Sąvokų apibrėžimai Šiose gairėse: "NCB" — valstybių narių nacionaliniai centriniai bankai, kurie įsivedė bendrą valiutą, kaip numatyta Sutartyje, "dalyvaujančios valstybės narės" — valstybės narės, kurios įsivedė bendrą valiutą, kaip numatyta Sutartyje, "kitų dalyvaujančių valstybių narių banknotai" — NCB išleisti į apyvartą banknotai, kurie 2001 m. gruodžio 31 d. buvo teisėta mokėjimo priemonė, kurie pateikti kitam nacionaliniam centriniam bankui ar jo paskirtam keitimo atstovui, "kitų dalyvaujančių valstybių narių banknotų keitimas" — nacionalinių centrinių bankų išleistų į apyvartą banknotų ir pateiktų kitam nacionaliniam centriniam bankui ar jo paskirtam agentui keitimui į euro banknotus ir monetas ar lėšų įskaitymas į sąskaitą, "žymėjimas" — tai nacionalinių banknotų identifikavimas išskirtiniu ar specifiniu simboliu, pvz. perforatoriumi įspaustos skylutės. Šį žymėjimą atlieka įgaliota įstaiga įgyvendinama teisines priemones, kurių bus imtasi kiekvienos dalyvaujančios valstybės narės lygmenyje, kurių tikslas palengvinti nacionalinių banknotų išėmimą iš apyvartos, "nominali vertė" — tai vertė, kuri, pagal Sutarties 123 straipsnio 4 dalį, gaunama konvertuojant ES Tarybos patvirtintus kursus, be pirkimo ir paradavimo kursų skirtumo. 2 straipsnis Įsipareigojimas keisti nominalia verte 1. NCB, bent vienoje nacionalinės teritorijos vietovėje, patys ar per jų paskirtus atstovus, užtikrina, kad kitų dalyvaujančių valstybų narių banknotai gali būti arba keičiami į euro banknotus ir monetas ar, pagal pageidavimą, įskaitomi į sąskaitą tos įstaigos, kuri atlieka keitimą, jei nacionaliniai įstatymai numato tokią galimybę, abiem atvejais tai atliekant jų atitinkama nominalia verte. 2. NCB gali apriboti narių ir (arba) kitų dalyvaujančių valstybių narių bendrą banknotų vertę, kuriuos jie pasiruošę priimti už bet kurį sandorį ar bet kurią dieną. 3 straipsnis Banknotai tinkami keitimui Kitų dalyvaujančių valstybių narių banknotai, kurie, pagal šias gaires, tinkami keitimui, neturi būti labai susidėvėję. Banknotai neturi susidėti iš daugiau nei dviejų to paties banknoto sulipintų dalių ar sugadintų priemonėmis prieš vagystę. Be to, jie neturi būti pažymėti ar sugadinti taip, kad nebūtų įmanoma patikrinti jų žymėjimo. 4 straipsnis Baigiamosios nuostatos Šios gairės taikomos visiems kitų dalyvaujančių valstybių narių banknotams, pateiktiems keitimui nuo 2002 m. sausio 1 dienos iki 2002 m. kovo 31 dienos. Šios gairės skiriamos visiems dalyvaujančių valstybių narių centriniams bankams. Šios gairės skelbiamos Europos Bendrijų oficialiajame leidinyje. --------------------------------------------------